Gadho-gadho
Gadho-gadho minangka salah sawijining panganan sing asalé saka Indonésia awujud janganan sing digodhog lan dicampur dadi siji nganggo sambel kacang (utawa sambel kang digawé saka kacang karo gula jawa sing diuleg), banjur diwènèhi endhog irisan. Umumé akèh sing nyampuraké kenthang godhog sing wis diuleg kanggo sambel gado-gado. Carané yaiku kenthang diolah bareng karo sambel kacangé. Sawisé sambel dicampuraké karo janganan mau, banjur diwénéhi bawang goreng, emping goreng, lan bisa uga krupuk.

Gadho-gadho bisa dipangan ngono waé nganggo sambel kacang, ananging uga bisa dipangan bebarengan karo sega putih utawa lonthong.

Sajarah 
Gadho-gadho ana molai nalika kasultanan Mataram kang dipimpin Sultan Agung nyerbu Batavia iku kentèkan bahan panganan kaya ta wos. Saliyané iku lumbung-lumbung wos ing saubengané Batavia diobong déning VOC, saingga prajurit warok saka Panaraga kang ana ing pasukan perangé Sultan Agung gawé sambel pecel saka kacang, banjur disiramaké menyang jejanganan entah sing ana ing sawah kanggé panguripan saterusé wayah perang. Pakaryan iki ing basa Jawa diarani Gadho sing tegesé mangan tanpa sega utawa mangan mung lawuhé. Apa kang ditindakaké déning warok-warok iki ditutaké déning prajurit liyané, ya iku mangan jenanganan saanané banjur disiram bumbu sambel pecel.

Isiné

Janganan 
Janganan sing digunakaké bisa manéka warna, ananging janganan sing asring digunakaké yaiku:

 Ijo-ijo sing diiris alus kaya ta selada, kobis, kembang kol, kacang, buncis, lan togé. 
 Janganan liyané kaya ta wortel lan timun. 
 Tomat 
 Kenthang godhog sing diiris 
 Endhog godhog 
 Témpé 
 Tahu 
 Jagung

Janganan sing digunakaké yaiku sing isih mentah, kajaba endhog lan kenthang godhog. Ananging bisa uga kobis lan kembang kol mau digodhog dhisik utawa didang. 
kiri|jmpl| Isiné gadho-gadho.

Sambel kacang 
Salah sijiné sing mbédakaké gadho-gadho saka salad janganan liyané yaiku sambel kacang sing digunakaké. Samubarang sing digunakaké kanggo nggawé sambel kacang bisa uga beda-beda, sing umum digunakaké yaiku:

 Kacang sing wis diuleg 
 Bawang putih 
 Lombok 
 Mrica 
 Banyu jeruk nipis 
 Uyah 
 Lan gula jawa

Bisa uga diwénéhi:

 Santen 
 Kécap 
 Trasi 
 Kencur

Deleng uga 

 Pecel, jinis panganan 
 Karedok, panganan liyané sing padha 
 Rujak, panganan saka Indonesia 
 Lotek, jinis panganan sing rada padha
 Mupangate Janganan lan Woh-wohan (pdf) 
 Carané nggawé Gadho-gadho Siram  
 Carané nggawé Gadho-gadho  
 Resép Komplit

Olah-olahan Indonésia